cyanic-selkie/wikianc huggingface dataset:
Остеопороза
Терапија
Ризикот од појава на остеопороза се намалува со редовна физичка активност и со здрава исхрана. Притоа, особено е корисен зеленчукот, богат со витамини и минерали (витамин Д и калциум), а се препорачува и редовно изложување на сончева светлина.
Најважна е превентивата активност од различни аспекти. Така, на пример, жените во постменопазуа може да примаат естрогенска хормонска терапија или да земаат зголемени количини на калциум и витамин Д со исхраната. Ваквиот надомест е особено корисен кај жените кои инаку конзумираат храна со ниско ниво на калциум. Естрогенската терапија може да го закочи или забави напредокот на болеста. Обично се започнува неколку години (3-6) после почетокот на постменопаузата, но некои доктори советуваат почеток на естрогенската хормонска терапија значително порано. Обично се користи во количини од 0,6 до 1,2 мг на ден. Меѓутоа естрогенската терапија го зголемува ризикот од крварење, ендометриски карцином и болести на жолчниот систем. Фрактурите, предизвикани од остеопорозата, се третираат оперативно,
Ерланд Јозефсон
Живот и кариера
Тој беше шведскиот глас на Нараторот во Убавицата и ѕверот на Дизни.
Патна исправа
Патна исправа е личен документ кој го издава влада или меѓународна организација заради патување на индивидуалци или групи преку граница, во склад со меѓународните договори. патните исправи најчесто се во форма на книшка, каде има листови на кои може да се внесат визи, и влезни печати.
Видови патни исправи
Според Законот за патните исправи на државјаните на Република Македонија, видови на патни исправи се: пасош, заеднички пасош, дипломатски пасош, службен пасош, патен лист, и други патни исправи кои се издаваат врз основа на меѓународни договори.
Како патна исправа за премин во некои земји служат и неколку други документи, како што се: лична карта и возачка дозвола.
Винтерхуде
Винтерхуде е квартер во округот Хамбург-Норд на Хамбург, Германија.
Историја
Винтерхуде бил првпат споменат во 13-от век, но археолошките откритија на предмети, оружја и гробници потекнуваат од 1700 п.н.е. и 700 п.н.е..
Во текот на Втората светска војна, пристаништето Хамбург и со тоа Винтерхуде биле цели на воздушните напади, на т.н. Операција Гомора.
Географија
Во 2006, според статистичкото биро на Хамбург и Шлезвиг-Холштајн, квартот Винтерхуде имал вкупна површина од 7,6 км2. На север е квартот Алстердорф, а квартот Бармбек-Норд е на исток. На запад се квартовите Епендорф и Харфештехуде и на југ се Уленхорст и Бармбек-Зид.
Во Винтерхуде е градскиот парк на Хамбург (Hamburger Stadtpark).
Демографија
Во 2007, населението во квартот Винтерхуде било 48.799. Густината на население била 6.439 жители на км2. 10,6% биле деца под 18 години, а 15% имале 65 или повеќе години. 11,8% биле имигранти. 1.684 лица биле регистрирани како невработени. Во 1999, имало 31.732 домаќинства, а 60,4% од сите домаќинства биле составени од само еден член. Просечната големина на домаќинствата била 1,61.
Население по години
Во 2007, имало 4.622 кривични дела (95 дела на 1.000 луѓе).
Образование
Во 2006, имало 6 основни и 3 средни училишта во квартот Винтерхуде со 3.959 ученици.
Инфраструктура
Во 1956, основан е генералниот конзулат на Република Индонезија, кој се наоѓа во овој кварт. Генералниот конзулат на Исламската Република Иран бил основан во 1858 и исто така се наоѓа во улицата Bebelallee.
Здравствен систем
Имало 32 дневни центри за деца, 156 лекари во приватни ординации и 16 аптеки.
Сообраќај
Винтерхуде е поврзан со железничкиот систем на подземната железница со неколку станици: Sierichstraße, Borgweg и Saarlandstraße (линија У3), Hudtwalkerstraße и Lattenkamp (линија У1). Според секторот на моторни возила (Kraftfahrt-Bundesamt), во квартот Винтерхуде биле регистрирани 15.992 приватни возила (328 возила/1000 луѓе).
Салигорск
Салигорск (Салігорск; Солигорск) — град кој се наоѓа во Белорусија. Според пописот на земјата од 2010 година, во градот живееле 102,335 лица.
Географија
Салигорск се наоѓа на бреговите на реката Случ, на 137 километри од Минск. Салигорск се наоѓа во Минска област и во Салигорски реон.
Историја
Салигорск бил основан во 1958 година.
Горњи Земон
Горњи Земон (словенечки: Gornji Zemon) — населба во Општина Илирска Бистрица во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Да пошараме до Пожаране
Да пошараме до Пожаране (стилизиран натпис:Да поШАРаме до Пожаране) — е планинарско-велосипедски и туристички настан кој се одржува во селото Пожаране со цел за запознавање и уживање во природните и културно-историските убавини на селото Пожаране и Шар Планина.
Организација
Планинарско - велосипедскиот хепенинг е во организација и на иницијатива на месната заедница од селото Пожаране во соработка со ПД „Трансверзалец" од Скопје, како и со ПД „Бистра" – Гостивар, ВК „Адреналин" – Гостивар и здружението „Единствена Македонија". Главната цел на организаторите е запознавање и уживање во природните убавини на Шар Планина како и промоција на селото Пожаране со своите природни и културно-историски знаменитости како поволно и значајно туристичко одредиште.
Програма и понуда
По завршувањето на спортско-рекреативниот дел програмата на настанот вклучува и музичка забава и пикник со прочуеното тавче-гравче од с.Пожаране од 16 до 19 час. Локација - дворот на селската задруга
Тури
Настанот вклучува две планинарски и две велосипедски тури.
Планинарење
Во рамките на планинарските тури првата вклучува искачување на врвовите Голема (2582 м.н.в.) и Мала Враца (2536 м.н.в), а помалата тура предвидува прошетка околу селото и шумата со костени до археолошкото наоѓалиште Долна Локва (1380 м.н.в.). Поголемата планинарска тура започнува од водостанот „Маздрача“ на хидросистемот Шарски води на околу 1320 метри од каде по доста стрмна патека низ букова шума навлегува во долината при изворишниот дел на реката Маздрача каде што се двои на два правци: еден кон врвот Голема Враца и еден кон врвот Мала Враца коишто по нивното искачување при слегувањето за враќање повторно се спојуваат кај Горното Врачанско Езеро од каде по долината се враќаат назад. Искачувањето стартува во 8.30ч, и трае 5 часа додека слегувањето е 4 ч, при што искачувањето е по навистина тешка и напорна патека. Помалата тура е всушност прошетка низ самото село Пожаране и неговата околина, која започнува од задружниот дом, минува низ Долното Маало и маалата Бучковци и Јанковци каде ги посетува старите куќи со препознатлива архитектура, од каде продолжува низ густата костенова гора на падината на Шар Планина која што е најголемиот непрекинат костенов шумски појас во Европа, од каде се искачува до месноста Долна Локва каде што се наоѓа археолошко наоѓалиште на палеонтолошки фосилни коски и слегувајќи крај црквата „Свети Климент Охридски“ завршува во главната селска црква „Свети Никола“.
Велосипедизам
Велосипедските тури опфаќаат возење по трасата „Шарски Води“ од Попова Шапка до Пожаране во должина од 55 км и возење од Гостивар преку селото Долно Јеловце до Пожаране во должина од 35 км. Стартот на подолгата велосипедска тура во 8.30ч од планинарски Дом Смрека на Попова Шапка (1800мнв), а рутата е на релација Попова Шапка - Шарски води – с.Пожаране (900мнв) со должина од околу 55км со 300м висинска разлика искачување и 1200м во слегување, при што активно се вози околу 6 часа. Втората велосипедска тура започнува во 8.30ч од центарот на Гостивар, а рутата е на релација Гостивар (510мнв) – с. Долно Јеловце (1.050мнв) - Шарски води - с. Пожаране (900мнв) со должина од околу 35км со 600м искачување и 300м слегување, при што активно се вози околу 6 часа.
Посетеност
Првото издание на оваа манифестација се одржало на 4 октомври 2015 година, кога присуствувале стотина посетители. Стотина планинари од Гостивар, Скопје и Тетово ги освоиле врвовите Голема и Мала Враца, додека за триесетина посетители се организирала и прошетка околу селото Пожаране со посета на археолошкото наоѓалиште Долна Локва, густата шарска костенова шума која е најголема во Европа, а се одржала и велосипедска тура од Гостивар преку Вруток, Горно и Долно Јеловце, па сè до Пожаране.
Палсана, Раџастан
Палсана е град кој се наоѓа во областа Сикар во државата Раџастан во Индија. Оддалечен е 84 км од Џајпур, 350 км од Џодпур, 245 км од Биканер и 250 км од Делхи.
Клима
Палсана има топла полусушна клима (Кепен климатска класификација 'BSh'), дождовите се случуваат во монсунските месеци помеѓу јуни и септември. Температурите остануваат релативно високи во текот на годината, при што летните месеци од април до јули имаат просечни дневни температури од околу 30 C. Максималните температури во месеците мај и јуни можат да достигнат близу 50 C со мала до никаква влажност. За време на монсуните има чести, обилни дождови и грмотевици, но поплавите не се вообичаени. Зимските месеци од ноември до февруари се благи и пријатни, со просечни температури кои се движат од 15 - 18 C и со мала или никаква влажност. Сепак, има повремени студени фронтови кои доведуваат до температури блиску до нула.
Администрација
Градот Палсана е управуван од Општинската корпорација која е под рурална агломерација Сикар.
Железничка
Палсана потпаѓа под територијата на Северно Западна Железница и ја опслужува железничката станица Палсана. Од сега, градот Палсана е добро поврзан преку делот на железничката линија со широк колосек до Џајпур, Лохару, Ревари, Чуру, Џунџуну.
Воздух
Најблискиот аеродром до градот Палсана е меѓународниот аеродром Џајпур, кој секојдневно има летови до Делхи, Мумбаи, Хајдерабад, Бангалор, Пуна, Индоре, Ахмедабад, Ченаи, Гувахати, Калкута, Удаипур, Дубаи, Шарџа, Мускат. Се предлага нов аеродром во Шахпура (град во областа Џајпур) кој е многу блиску до Сикар. Покрај тоа, мала писта за слетување во селото Тарпура е исто така достапна за слетување на мали приватни авиони (наспроти плаќање).
Наводи
<references group="" responsive="1">
Зандерсдорф-Брена
Зандерсдорф-Брена (Sandersdorf-Brehna) — град во округот Анхалт-Битерфелд, во Саксонија-Анхалт, Германија. Се наоѓа југозападно од Битерфелд. Градот бил создаден со спојување на претходно независните општини Брена, Глебич, Петерсрода, Ројч и Зандерсдорф, на 1 јули 2009 година.
Тостерглопе
Тостерглопе (Tosterglope) — општина во округот Линебург, во сојузната покраина Долна Саксонија, Германија.
Местоположба
Тостерглопе се наоѓа во Природниот парк Елбхеен-Вендланд.
Општински единици
Општината Тостерглопе се состои од следниве единици:
Голем Канал (Кина)
Голем Канал, многу често Царски Канал (кинески : 大運河) познат и како Голем Канал Пекинг-Хангџоу (кинески: 京杭大運河) — најдолгиот постоечки канал или вештачка река во светот. Најстариот дел од каналот датира од 5 век пр.н.е., а различните делови на каналот конечно биле завршени и поврзани во еден за време на династијата Суеј (581-618). Тој бил најголемиот градежен проект во светот до времето на индустриската револуција. По завршувањето, Големиот Канал бил столбот како на Царството, така и на царските континентални комуникации благодарение на транспортот на жито, ориз и стратешки ресурси, Царството постигнало напредок што овозможило исхрана на големо население. Водата од каналот освен за превоз се користела и за наводнување. Изградбата на каналот произлегла од потребата да се поврзат северните и јужните делови на Кина со безбеден, воден пат. Поради конфигурацијата на почвата, речиси сите големи пловни реки во Кина течат од запад кон исток, а реките што течеле нормално на нив (север - југ) биле само во внатрешноста и небезбедни за пловидба. Тоа било една од пречките за посилна меѓусебна интеграција на овие области, што делумно било олеснето со изградбата на овој канал.
До 13 век, Големиот Канал имал повеќе од 2.000 километри вештачки премини што ги поврзувале двете најважни речни долини во Кина, од Пекинг на север до провинцијата Џеѓанг на југ. Во текот на историјата, овој канал играл пресудна улога во обезбедувањето на економскиот напредок и стабилност на Кина, а неговата улога како важна внатрешна комуникација останува до ден-денес. Вкупната должина на Царскиот Канал денес изнесува околу 1.770 км. Каналот достигнува највисока височина во планините Шандунг од околу 42 метри. Откако во 10 век (за време на династијата Сунг) била осмислена можноста за премостување на висинските разлики во каналот со помош на преводници, кинеските бродови повеќе немале проблеми и пловеле по целата должина на каналот без претовар (што било неопходно дотогаш). За димензиите и величественоста на каналот и нивното восхитување од него пишувале многу историчари, меѓу кои и јапонскиот монах Енин (794-864), персискиот историчар Рашид ал-Дин Хамадани (1247-1318) и Кореецот Чое Пу (1454-1504). Повремените поплави од Жолтата Река ја загрозувале безбедноста и функционалноста на каналот, а за време на војните високите насипи покрај Жолтата Река биле намерно урнати за да се поплават непријателските сили. Тоа предизвикало големи човечки несреќи и економски тешкотии. И покрај овие повремени периоди на уништување и неупотреба, Големиот Канал со векови играл огромна улога во развојот и растот на пазарите на кинеските градски центри.
Брадикардија
Брадикардија (bradycardia) е појава на невообичаено бавно биење на срцето со стапка на помалку од 60 отчукувања во минута. А нормално чукање на срцето е помеѓу 60 и 100 отчукувања во минута.
Симптоми
Кај некои луѓе со брадикардија се јавува симптом на останување без здив, придружен со болка во градите или вртоглавица, која може да доведе до губење на свеста. Вртоглавицата и болката во глава може да се случи во секое време.
Кога брадикардијата е нормална?
Брадикардија (bradycardia), дури и со ниско ниво, како 50 отчукувања во минута, може да биде нормална кај спортистите и други луѓе кои се физички активни. Во овие луѓе, редовно вежбање ја подобрува способноста на срцето да пумпа крв ефикасно, така што помалку срцеви контракции се потребни за снабдување на потребите на телото. Во други случаи, брадикардија може да биде форма на срцева аритмија, срцев стапка абнормалност. Срцева аритмија може да биде предизвикана од проблем во јазолниот синус, или тоа може да биде поврзана со некои нарушувања во текот на чукање на срцето сигнали преку AV јазол и Хисовиот сноп. Брадикардија (bradycardia) може да се случи поради токсични нивоа на одредени лекови, како што се дигоксин (Lanoxin) и наркотици. Исто така, брадикардија (bradycardia) понекогаш е пропратен ефект на одредени лекови, вклучувајќи пропранолол (Inderal), атенолол (Tenormin), метопролол (Toprol-XL), соталол (Betapace), верапамил (Calan, Isoptin, Verelan) и дилтиазем (Cardizem, Dilacor-XR). Брадикардија, исто така, се случува кај некои луѓе кои имаат одредени медицински болести не се поврзани со срцето, како што се: невообичаено ниско ниво на тироидните хормони (хипотироидизам), невообичаено ниска телесна температура (хипотермија), А многу висок крвен нивото на калиум, Лајмска болест, тифусна треска.
Што предизвикува
Брадикардија (bradycardia) може да предизвика вртоглавица, слабост, недостаток на енергија или несвестица магии. Ако брадикардија е предизвикана од медицинска болест, ќе има дополнителни симптоми кои се специфични за таа болест. На пример, луѓето чии брадикардија е поради тешка хипотироидизам, исто така, може да има запек, грчеви во мускулите, зголемување на телесната тежина (често и покрај слаб апетит), многу сува кожа, коса што е тенок и сув, абнормални чувствителност на студени температури и други симптоми поврзани со ниски нивоа на тироидните хормони. Вашиот доктор ќе Ве праша за семејна историја на срцеви заболувања, срцеви аритмии и несвестица магии. Тој или таа, исто така, ќе ги разгледа вашата актуелна симптоми и вашите лични медицинска историја, вклучувајќи го и вашиот употреба на лекови кои можат да предизвикаат брадикардија (bradycardia). Во текот на физикалниот преглед, лекарот ќе проверете ја вашата отчукувањата на срцето и ритам, и вашиот пулс. Може да биде побарано да се направи некои стомачни или други вежби, така што вашиот доктор може да се види ако твоето срце стапка се зголемува нормално кога твоето срце е побарано да се направи уште многу работа. Вашиот доктор исто така ќе провери за физички знаци на тироидни абнормалности, вклучувајќи зголемена штитна жлезда, многу сува кожа и коса што е тенок и сув.
Оценување
Понатаму да се оцени вашата брадикардија (bradycardia), вашиот лекар ќе нареди електрокардиограмот (ЕКГ). Меѓутоа, бидејќи некои форми на брадикардија доаѓаат и си одат, еднократен канцеларија ЕКГ може да биде нормално. Ако ова е случај, тест наречен амбулантски електрокардиографија може да се направи. Во текот на овој тест, пациентот носи преносни ЕКГ машина наречена Холтер мониторинг, обично за 24 часа. Ако вашите симптоми се ретки, можеби ќе носат монитор за подолго време. Ќе се предава да го притиснете копчето за снимање на вашиот ЕКГ читање кога симптомите се случи. Во зависност од резултатите на вашиот физички преглед, други тестови може да биде неопходно да се провери за медицински болести кои произведуваат брадикардија (bradycardia). На пример, ако имате симптоми и физички знаци на хипотироидизам, вашиот лекар може да нареди испитувања на крвта за да се измери нивото на тироидните хормони и ТСХ, на хипофизата хормон кој го стимулира штитната жлезда. Вашиот лекар може да нареди испитувања на крвта за холестеролот и одредени ензими на црниот дроб, која често се покачени кај луѓето со хипотироидизам.
Колку трае ?
Колку долго брадикардија (bradycardia) трае зависи од нејзината причина. На пример, нормално брадикардија во добро обучени спортист ќе трае толку долго како спортист одржува неговиот или нејзиниот вообичаен ниво на вежбање. Кога брадикардија се јавува како пропратен ефект на лекови, тоа обично ќе замине штом лек кој предизвика брадикардија (bradycardia) се користи од страна на телото или излачува во урината. Брадикардија предизвикани од хипотироидизам ќе поминат брзо по третман со тироидни хормони. Одредени форми на брадикардија произлегуваат од срцеви аритмии може да се излечи со постојан пејсмејкер. Не постојат општи насоки за спречување на сите форми на брадикардија (bradycardia). Кога брадикардија се јавува како пропратен ефект на лекови, проблемот може да се спречи или префрлање на лекот или намалување на дозата.
Аларски јазик
Аларски јазик — дравидски јазик кој се зборува во индиската држава Керала. Јазикот е познат и како алански, аланмарски или чатански јазик. Аларскиот јазик е сличен со мајаламскиот и тамилскиот јазик.
NGC 6670/2
NGC 6670/2 — спирална галаксија во соѕвездието Змеј, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 6670/2 се споменува и како UGC 11284, MCG 10-26-44, CGCG 301-31, 7ZW 812.
Откривање
Објектот е откриен на 31 јули 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6670/2 е од видот S. Видливиот сјај со голо око изнесува 14,3 m, а оној во рамките на интервалот од минималната до максималната честота 15,1 m, додека површинскиот сјај изнесува 11,7 m/лм2. NGC 6670/2 има привидни димензии од 0,5' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 33 м 37,5 с, а неговата деклинација, односно висината на лакот на тој агол, +59° 53' 23". Положбениот агол на објектот е во износ од 105°.
Други поделби
Проучување на NGC 6670/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 62033. Во рамките на атласот на длабокото небо, Уранометрија 2000.00, објектот припаѓа на групата означена со бројот 54; додека во Каталогот на основни ѕвезди (GSC) е групиран под бројот 3917. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 789.
NGC 2047
NGC 2047 — расеано ѕвездено јато во соѕвездието Маса, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 2047 се споменува и како ESO 56-SC167, in LMC.
Откривање
Објектот е откриен на 11 ноември 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2047 е од видот OCL. Видливиот сјај со голо око изнесува 13,2 m. NGC 2047 има само една позната привидна димензија, која изнесува 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 35 м 53,1 с, а неговата деклинација, односно висината на лакот на тој агол, - 70° 11' 34".
Асирци
Асирците се етничка група која води потекло од денешните територии на Ирак, Иран, Турција и Сирија, но голем дел од нив веќе има мигрирано во Кавказ, Северна Америка и Западна Европа во последните неколку века.
Стотици илјади живеат во асирската дијаспора и како бегалци од Ирак имаат големи заедници во Европа, поранешниот СССР, САД, Австралија, Нов Зеланд, Сирија, Јордан, и Либан. Други причини се Првата светска војна, Исламската револуција во Иран, Симелскиот масакр во Ирак и Асирскиот геноцид во денешна Турција.
Култура
Асирската култура е поделена според религијата која ја имаат групите. Јазикот се користи во црквата и секако во самите литургии. Имаат доста богати фестивали, особено за Божиќ и Велигден. Имаат и посебни свои празници како Акиту (Асирската Нова година).
Асирците се доста отворен и љубезен народ и често се поздравуваат со зборовите „Господ нека е со тебе.“ Како и сите други блискоисточни народи се поздравуваат исклучиво со десната рака, бидејќи левата асоцира на зло.
Асирците се народ кои се многу повеќе националисти отколку религиозни. Тие се горди на нивното потекло, нивното христијанство, и самиот факт што го зборуваат јазикот на Исус Христос. На децата могу често им се даваат христијански или асирски имиња како Ашур, Саргон, Шамирам, Ниневех, Нинос, Номрог итн. Крштевањето и Првата причесна се многу слични со еврејските обичаи. кога некој асириец ќе умре, три дена после погребот одат на гробишта и го прославуваат воскреснувањето на покојниот исто како и кај Исус Христос. Кога некој ќе почине луѓето носат црнина 40 дена и 40 ноќи во знак на респект спрема починатиот, а некогаш црнината ја носта дури и една година.
Јазик
Асирскиот антички јазик е поврзан со акадскиот јазик (нарекуван и Асиро-вавилонски), на источните семитски јазици пишуван на посебно асирско писмо. Кога древна Асирија се проширила на запад, арамејскиот јазик станал доминантен. Арамејскиот бил и деклариран како меѓународен помошен јазик од Кралот Ашур-нирари V во 752 п.р.н.е и станал лингва франка за време на Ачаеменидското владеење на Персија. Но во 1 век п.н.е, Акадскиот изчезнал. Современиот сиријски, како и да е дели некои локални сличности и секако двата јазика се семитски јазици,.
Список на државни водачи во 249 година
Ова е список на државни водачи во 49 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Асирци
Јазик
Повеќето од Асирците зборуваат на современиот сириски јазик, односно дијалекти како Калдеански и Туројо како и Асирски.
Говорниците на кој им е мајчин јазик, го викаат "Сиријак" или Сурет Суројо. Поради големите влјанија на јазиците во земјите во кои живеат ги користат и арапскиот, ерменскиот, персискиот или турскиот јазик. Во северен Ирак и западен Иран се и курдскиот.
Религија
Асирците станале христијани во текот на првиот век после христа, сè до крајот на третиот век кога сите се христијанизирале. Некои Асирци тврдат дека нивните предци станале христијани уште за време додека проповедал Исус Христос.
Асирците главно се поделени на следниве религиски групи:
Мал број од Aсирците станале протестанти и тоа во текот на XX век, најверојатно преку британското влијание преку кое сега има добро организирана Асирска евангелистичка црква.
Музика
Асирската музика е поделена на три главни периоди и тоа:
Уметност
Асирската уметност е доста различна од таа на вавилонската, која била доминантна во Месопотамија. Се одликува со полихромни камени релјефи и украсени империјални споменици.
Кујна
Асирската кујна е многу слична и поврзана со другите блискоисточни кујни, во прв ред со арапската и турската кујна. Слична е и со ерменската, персиската и грчката кујна. Се смета дека Асирците ја измислиле баклавата во текот на 8 век п.н.е.
Надворешни врски
Asýrčania
Список на градоначалници во Македонија
Ова е список на сегашни градоначалници на општините во Македонија.
(57) (10) (5) (3) (3) (1) (1) (1)
Горња Битња
Горња Битња (словенечки: Gornja Bitnja) — населба во Општина Илирска Бистрица во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
IC 79
IC 79 — галаксија во соѕвездието Печка, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 79 се споменува и како ESO 416-29, MCG -5-7-33, DRCG 42-18.
Откривање
Објектот е откриен на 5 септември 1897 година од страна на Луис Свифт.
Податоци од набљудување
Според морфолошката класификација на галаксиите, IC 79 е од видот S0-a. Видливиот сјај со голо око изнесува 13,1 mag, а оној во рамките на интервалот од минималната до максималната честота 14 mag, додека површинскиот сјај изнесува 13,1 m/лм2. IC 79 има привидни димензии од 1,7' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 49 м 8,4 с, а неговата деклинација, односно висината на лакот на тој агол, -31° 17' 22". Положбениот агол на објектот е во износ од 176°.
Други поделби
Проучување на IC 79 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10671.
Користена литература
Reference Catalogue of Bright Galaxies. Austin, Texas, University of Texas Press, 1976.(118,206) (Catalog)
Фелисити Хафман
Фелисити Кендал Хафман (англиски: Felicity Kendall Huffman; родена на 9 декември 1962) е американска глумица, позната по нејзината улога како Линет Скаво во серијата „Очајни домаќинки“. Оваа улога и донесе Еми награда. Добила одлични критики за нејзината улога во независниот филм Трансамерика (Transamerica), за којашто доби и Златен глобус. Хафман освоила осум значајни награди, и била номинирана десет пати, вклучувајќи ја и номинацијата за Оскар.
Младост
Фелисити Хафман, родена во Бедфорд, Њујорк е ќерка на Грејс Вејл, глумица, и Мур Питерс Хафман, банкар. Нејзините родители се развеле една година по нејзиното раѓање, а таа одраснала со нејзината мајка. Таа има шест сестри и еден брат. Се запишала на академијата Interlochen Arts во Мичиген. После завршувањето на средното образование заминала на универзитетот Њујорк (New York University), кадешто дипломирала во 1988.
Личен живот
Фелисити е мажена за глумецот Вилијам Х. Мејси (англиски: William H. Macy), со кого има две ќерки Софија Грејс (родена на 1 Август, 2000) и Џорџија Грејс (родена на 14 Март, 2002). Тие се венчале на 6 Септември, 1997. Заедно со својот сопруг се појавила во многу филмови, како и во телевизиски и сценски настапи, како што се ТВ шоуто „Спортска вечер“ и филмот Магнолија (Magnolia).
Џиро д’Италија 2017 - етапа 1 до етапа 11
Џиро д’Италија 2017 започнала на 5 мај, а етапата 11 ќе се случи на 17 мај. Трката започнала во Алгери на островот Сардинија.
Фелисити Хафман
Личен живот
Во 2005, Хафман откри дека во тинејџерските години боледувала од анорексија и булимија. Меѓутоа, со терапија ги победила овие болести. Таа сѐ уште е позната по нејзината смисла за хумор, прави шеги на сопствена сметка, и за себе верува дека „не е убава“. Голема обожавателка е на Тина Тарнер, нејзиниот сон бил да стане пејачка, и кога гостувала во Шоуто на Опра Винфри, Опра ја изненадила кога на сцената ја повикала Тина Тарнер и и овозможила да запее со својата омилена пејачка.
Кариера
Фелисити Хафман е позната по нејзините улоги во „Очајни домаќинки“ и „Трансамерика“ (Transamerica). На телевизиските екрани таа се појавила во емисијата „Спортска вечер“, а била и гостувачка ѕвезда во сериите „Фрејзер“, „Западно крило“ (The West Wing), и „Студио 60“. Се појавила и во филмовите како што се „Одгедувајќи ја Хелен“ (Raising Helen) и „Божиќ со Кренксови“ (Christmas with the Kranks).
Фелисити освои Еми награда за нејзината работа во „Очајни домаќинки“ за „Најдобра глумица во комични серии“, и две 2005 Screen Actors Guild Awards награди. Нејзината улога во филмот „Трансамерика“ (Transamerica) беше позитивно оценета од критичарите, обезбедувајќи и Златен глобус за „Најдобра глумица во драма“, како и номинации за Screen Actors Guild Awards за „Најдобра главна глумица“, и за Оскар за „Најдобра главна глумица“.
Фелисити е исто така и соавтор на книгата „Практичен прирачник за момчето“ (A Practical Handbook for the Boyfriend).
Награди
Оскар
Златен глобус
Еми
Screen Actors Guild Awards
Изгрејсонце
Изгрејсонце или изгрев – време кога изгрева Сонцето. Тоа е времето од денот, кога дискот на Сонцето почнува да се појавува на исток над хоризонтот. Изгрејсонцето не треба да се меша со зората, при која ноќното небо почнува да се осветлува и која настапува некое време пред изгрејсонцето. Поради рефракцијата на Сончевите зраци во атмосферата изгледа дека Сонцето се гледа, додека фактички тоа сè уште е под хоризонтот. Како изгрејсонцето, така и зајдисонцето може да се третира како визуелна измама.
Привидното вртење на Сонцето околу Земјата во западна насока по изгрејсонцето фактички се должи на ротацијата на Земјата околу нејзината оска во источна насока. Илузијата за ротацијата на Сонцето околу Земјата е толку убедлива така што во повеќето светски митологии и религии е усвоен геоцентричниот модел на светот.
Луѓето за изгрејсонце го сметаат моментот кога над хоризонтот ќе се покаже врвниот дел од сончевиот диск, а не неговиот центар. На ист начин за зајдисонце се прифаќа моментот кога не средиштето, туку последните делови од дискот ќе исчезнат под хоризонтот. На тој начин благо се зголемува времетраењето на „денот“ во однос на „ноќта“. Сепак, астрономите ги засноваат пресметките за времетраењето на денот токму на моментите кога центарот на дискот го преминува хоризонтот.
Зандерсдорф
Зандерсдорф (Sandersdorf) — село и поранешна општина во округот Анхалт-Битерфелд, во Саксонија-Анхалт, Германија. Од 1 јули 2009, е дел од градот Зандерсдорф-Брена. Се наоѓа околу 5 километри западно од Битерфелд и 27 километри североисточно од Хале.
Тука е родното место на германскиот автор Јохан Готфрид Шнабел.
Sandersdorf
Ѓак Дабижа
Ѓак Дабижа ― средновековен писател.
Работел во Виргинскиот манастир „Свети Ѓорѓи - Горг“, што се наоѓал во Виргино Брдо кај Скопје, на преминот од 13 во 14 век. На барање на српскиот завојувач крал Милутин, во 1300 година, ја напишал повелбата за Виргинскиот манастир, специјална грамота со која се потврдува дотогашниот имот на манастирот. Автор е ѝ на други ракописи за истиот манастир.
Сгабео
Сгабео е храна типична за Луниџана,  италијански историски регион сега поделен меѓу Лигурија и Тоскана. Ова е стасано тесто за леб, исечено на ленти, пржено и посолено на површината што традиционално се јаде обично или полнето со сирење или како филета. Меѓутоа, во последно време не е невообичаено да се јаде и како слатко, исполнето со крем или чоколадо.
Потекло
Рецептот за сгабео потекнува од Вал ди Магра, од крајниот источен дел на Лигурија, каде што жените го пржеле тестото што останало од производството на леб за да создадат еден вид пржен леб како додаток на месото и сирењата. Тестото за леб било збогатено со жолто брашно што го правело покрцкаво и суво. Сгабео било подготвувано за мажите кои оделе да работат на полињата и го јаделе на ручек.
Денес тие се нудат пред сè по повод селските фестивали или како мезе или втор оброк во рестораните и кујните во Ла Специја и Луниџијана. Сегашната форма е во ленти од квасното тесто со ширина од околу 3-4 см и должина која варира од 15 до 30 см. Пржењето се одвива во маслиново масло додека смесата не стане топла и златна.
Rolls-Royce Phantom (2003)
Ролс-Ројс Фантом — ултралуксузен автомобил од Rolls-Royce, подружница на БМВ, во Велика Британија. Пуштен е во продажба во 2003 г. и е првиот модел на Ролс-Ројс во сопственост на БМВ.
Особености
Има 6,75 литарски, 48-вентилски, V12 мотор кој дава 453 КС (338 kW) и 720 N·m) момент на сила. Моторот е изведен од постоечкиот V12 мотор на BMW.
Автомобилот е висок 1,63 м, широк 1,99 m и долг 5,83 м, и тежи 2485 кг. Каросеријата е направена од алуминиумски костур, а возилото има забрзување од 100 км/ч за 5.7 сек. Има шестбрзински автоматски менувач и двојнојадечна амортизација.
Во март 2005 g. е претставен Фантом со продолжено оскино растојание на Женевскиот автосаем, кој е за 250 мм подолг од стандардниот.
Од 2007 во производство е кабриолетот Фантом Drophead Coupé.
Дизајн
BMW вложиле многу напори за да го различат од нивните возила. Иако 15% од елементите ова возило ги дели со други BMW возила (како BMW Серија 7), Фантом ги има задржано традиционалните особини на Ролс-Ројс.
Намерата била возилото да не изгледа само како уште еден автомобил од BMW. Кога Мерцедес-Бенц го лансирале нивниот Maybach, тие биле критикувани за произведување на „ултимативен Mercedes“ наместо автомобил од засебна марка. Автомобилот делел многу елементи со и изгледал како поевтиниот седан од S-класата. БМВ од ова извлекле поука, продавајќи го Фантом во посебни салони, додека салонот на Maybach во Лондон истот ака продава и наједноставни модели на Mercedes.
Алуминиумскиот костур се прави во BMW фабрика во Динголфинг, Германија а V12 моторот во Минхен. Крајното склопување, како и сета кожа и дрвенарија, по желбите на секој поединечен купувач се прават во погон во Гудвуд, Западен Сасекс, Англија. Во погонот има само два робота за бојадисување; сѐ друго се прави рачно, во согласност со традицијата на Rolls-Royce.
Љубен Пауновски
Љубен Пауновски е роден е на 19 октомври 1958 година во Прилеп, а детството го поминува во Демир Хисар. Диломирал на Филозофскиот факултет - историја на уметноста со археологија во Скопје 1984 година. По дипломирањето се вработува во Радиодифузното претпријатие, Македонска Радио-Телевизија - Скопје, како новинар и уредник во редакција.
Извесен период бил советник на градоначалникот на град Скопје. Пратеник во Собранието на Република Македонија бил од 2 декември 1998 година и координатор на пратеничката група на ВМРО-ДПМНЕ. Тој е поранешен член на Извршниот комитет на ВМРО-ДПМНЕ и портпарол на партијата.
Во април 2007 тој беше осуден на три и пол години затвор. Обвинението го товари за проневерени на над милион и пол евра во 2001 година. Пауновски во моментов има поднесено тужба до Судот за човекови права во Стразбур во врска со овој случај меѓу другото и поради повреда на правото на правично судење според Европската конвенција за човекови права.
Колибалар
Колибалар (Πλαγιοχώρι, Плагиохори, до 1927 Κολυμπαλάρ, Колибалар) — село во Општина Кукуш во Кукушкиот округ, Егејска Македонија, денес во областа Централна Македонија, Грција.
Географија и местоположба
Селото се наоѓа на 14 километри североисточно од градот Кукуш, на неколку километри од грчко-македонската граница, во близина на североисточниот брег на Дојранското Езеро и на падините на планината Градешко Тепе. Селото се наоѓа на надморска височина од 368 метри.
Историја
Оваа мала колибарска населба во минатото била населена со турско муслиманско население.
Демографија
Во 1928 година селото било чисто бегалско со 62 жители бегалци. , додека во 1940 година селото броело 161 жител. Селото во пописот од 1951 година броело 127 жители, на пописот од 1961 година, во селото живееле 210 жители, во 1971 година имало 101 жител, во 1981 година имало 13 жители, додека во 1991 година имало 11 жители. Денеска, населението на селото е 46 жители според пописот од 2001 година.
Тахоклина
Геометријата и ширината на тахоклината играат важна улога во моделирањето на сончевото динамо; таа го навива послабото полоидно поле и создава многу посилно тороидно поле. Радионабљудувањата на постудени ѕвезди и кафеави џуџиња (кои немаат зрачно јадро и имаат само струевит слој) покажуват дека истите одржуваат големоразмерни магнетни полиња со јачина и активност како онаа на Сонцето и покрај отсуството на тахоклини. Ова укажува на тоа дека струевитиот слој е сам посебе одговорен за работењето на сончевото динамо.
Потекло на поимот
Поимот „тахоклина“ првпат се појавил во 1992 г. во труд на Едвард Спигел и Жан Пол Цан по аналогија на океанската термоклина.
NGC 4076
NGC 4076 — спирална галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4076 се споменува и како UGC 7061, MCG 3-31-34, CGCG 98-46, CGCG 128-12, IRAS 12019+2029.
Податоци од набљудување
Според морфолошката класификација на галаксиите, NGC 4076 е од видот Sab. Видливиот сјај со голо око изнесува 13,4 m, а оној во рамките на интервалот од минималната до максималната честота 14,2 m, додека површинскиот сјај изнесува 12,9 m/лм2. NGC 4076 има привидни димензии од 0,9' х 0,8'.
Астрономски податоци
Објектот е од епохата Ј2000.0. Положбениот агол на објектот е во износ од 75°.
Други поделби
Проучување на NGC 4076 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 38209. Во рамките на атласот на длабокото небо, Уранометрија 2000.00, објектот припаѓа на групата означена со бројот 148; додека во Каталогот на основни ѕвезди (GSC) е групиран под бројот 1444. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 135.
NGC 266
NGC 266 — спирална галаксија во соѕвездието Риби, заведена во Новиот општ каталог на длабоконебесни тела.
Телото било предмет и на други истражувања, па освен како NGC 266 се споменува и како UGC 508, MCG 5-3-9, CGCG 501-22, IRAS 00471+3200.
Откривање
Телото е откриено на 12 септември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 266 е од видот SBab. Видливиот сјај со голо око изнесува 11,6 m, оној во рамките на интервалот од минималната до максималната честота 12,5 m, додека површинскиот сјај изнесува 13,8 m/лм2. NGC 266 има привидни димензии од 3' х 2,9'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 49 м 47,8 с, а неговата деклинација, односно висината на лакот на тој агол, + 32° 16' 39". Положбениот агол на објектот е во износ од 99°.
Други поделби
Проучување на NGC 266 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2901. Во рамките на атласот на длабокото небо, Уранометрија 2000.00, објектот припаѓа на групата означена со бројот 90; додека во Каталогот на основни ѕвезди (GSC) е групиран под бројот 2280. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 601.
Римски патишта
Римскита патишта (viae Romanae [ˈwiae̯ roːˈmaːnae̯]; еднина:  [ˈwia roːˈmaːna]) ― физичка инфраструктура од витално значење за одржување и развој на римската држава, а биле изградени од околу 300 п.н.е. преку проширувањето и консолидацијата на Римската Република и Римската Империја. Тие обезбедувале ефикасни средства за копнено движење на војски, службеници, цивили, внатрешен превоз на службени комуникации и трговски стоки. Римските патишта биле од неколку видови, почнувајќи од мали месни патишта до широки автопатишта на долги растојанија изградени за поврзување на градовите, поголемите градови и воените бази. Овие главни патишта честопати биле поплочени со камен и метални, закачени за одводнување и биле опкружени со пешачки патеки, узди и одводни ровови. Тие биле поставени по точно испитувани правци, а некои биле пресечени низ ридови или спроведени преку реки и клисури на мостовите. Пресеците може да се поддржат над мочуриштето на сплавирани или натрупани темели.
На врвот на развојот на Рим, од главниот град зрачеле не помалку од 29 големи воени патишта, а 113-те провинции во доцната антика биле меѓусебно поврзани со 372 големи патишта. Целата опфаќаше повеќе од 400,000 км патишта, од кои над 80,500 км биле поплочени со камен. Само во Галија, не помалку од 21,000 км на патиштата се вели дека се подобрени, а во Британија најмалку 4,000. Патеките (а понекогаш и површините) на многу римски патишта преживеале со милениуми; некои се прекриени со современи патишта.
Римски системи
Во маршрутата на Антонин, описот на патниот систем е како што следува:"Со исклучок на некои оддалечени делови, како што се Британија северно од Ѕидот, Дакија и одредени провинции источно од Еуфрат, целата Империја била навлезена од овие патувања (itinera) (множина од iter). Едвај има област во која би можеле да очекуваме да биде испратен римски службеник, на служба, цивилна или воена, каде што не наоѓаме патишта. Тие стигнуваат до Ѕидот во Британија; минуваат покрај Рајна, Дунав и Еуфрат; и покриваат, како со мрежа, внатрешните провинции на Империјата."Патната карта на империјата открива дека таа главно била обложена со густа мрежа на подготвени патишта (viae). Надвор од нејзините граници немал асфалтирани патишта; сепак, може да се претпостави дека пешачките патеки и земјените патишта дозволувале одреден превоз. Имало, на пример, некои предримски антички патеки во Британија, како што се Риџвеј и Ајкнилдски пат.
Закони и традиции
Законите на дванаесетте табели, датирани околу 450 п.н.е., барале секој јавен пат (латински via) да биде 8 римски стапки (можеби околу 2,37 м) широк на исправено и двојно поголема ширина на закривено. Овие биле веројатно минималните ширини за патот; во подоцнежната Република, широчините од околу 12 римски стапки биле вообичаени за јавните патишта во руралните региони, дозволувајќи минување на две коли со стандардна ширина (4 стапки) без мешање во сообраќајот на пешаците. Вистинските практики се разликувале од овој стандард. Табелите им заповедаат на Римјаните да градат јавни патишта и да им дадат право на патниците да поминуваат преку приватно земјиште каде што патот е во лоша состојба. Затоа, изградбата на патишта на кои нема потреба од честа поправка стана идеолошка цел, како и нивно градење колку што е можно поправи за да се изградат најкратки можни патишта, а со тоа и да се заштеди материјал.
Римското право го дефинирало правото на користење на пат како servitus или одговорност. ius eundi („право на одење“) воспостави барање за користење на патување ( iter), или пешачка патека, преку приватно земјиште; ius agendi („право на возење“), actus, или кочија. Патот ги комбинирал двата вида servitus, под услов да е со соодветна ширина, која ја одредува посредник (arbiter). Стандардната ширина била легитимна широчина ( latitudo legitima) од 8 стапки.
Римското право и традицијата забранувале употреба на возила во урбани средини, освен во одредени случаи. Оженетите жени и владините службеници деловно можеле да го користат. Lex Iulia Municipalis ги ограничувал комерцијалните коли на ноќен пристап во градот во рамките на ѕидовите и на 1,6 км надвор од ѕидовите.
Габрк (Илирска Бистрица)
Габрк (словенечки: Gabrk) — населба во Општина Илирска Бистрица во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Список на државни водачи во 1750 година
Ова е список на државни водачи во 750 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Наводнување
Капка по капка
Системот „капка по капка“ работи по принцип на рамномерно и споро  наводнување на коренот на билката, со која се постигнува  често наводнување со мала количина на вода и со константно ниво на влажност на земјиштето. Се користи за различни земјоделски култури, со надземен или подземен развој на инсталација. Натопувањето со системот „капка по капка“ зависи од протокот на вода и типот на земјиштето, односно неговата пропустливост. Саканата површина за натопување се регулира со типот на капење и просторот помеѓу капалката. Овој систем има повеќе предност во однос на наводнувањето со помош на распрскувачи. Водата е ефикасно искористена, бидејќи се додава само таму каде што е потребна, во непосредна близина на коренот на билката. Брзите промени во  влажноста на воздухот немаат негативни влијанија на билката. Системот е релативно евтин и лесен  за инсталација и не бара посебно одржување, освен правилно регулирање на режимот на работа и на додавање на  вода.